section_heading: Nedostaci
paragraph_text: Sinkroni motori s permanentnim magnetom ne koriste se često u praksi. Ima nekoliko razloga tome. Jedan je taj da se permanentni magneti često demagnetiziraju prilikom rada u jakom magnetskom polju unutar generatora. Drugi razlog je visoka cijena snažnih magneta (napravljenih od rijetkih metala kao što je neodimij) iako im je cijena nedavno pala.